NaiveNeuron/SloPal huggingface dataset:
Kleinert, Dana, poslankyňa NR SR (2024-02-16):
Ďakujem ti, Vladi, za túto tvoju snahu. Je ťažké nebyť osobný pri takejto veci, keď sa to naozaj dotýka aj mnohých z nás. Na druhej strane je dobré na konkrétnych príkladoch aj rozmýšľať nad tým, ako sa to dá. U mňa je to konkrétne tak, že moje najstaršie dieťa sa pred dvadsiatimi tromi rokmi malo možnosť narodiť v Kanade a naozaj tam boli, tam bolo normou, že môžu byť rodičia od toho, že sú úplne prirodzene pri pôrode, až po prítomnosť s dieťaťom v nemocnici kedykoľvek. A tam som si zažila to, že vôbec to nebolo o nejakých materiálnych špeciálnych podmienkach, bolo to o tom, že lekári a lekárky vítali prítomnosť rodičov a napríklad cez noc sa dalo prespať na rozkladacích matracoch. Boli to štyri matrace pri posteli a bola to proste skrátka možnosť a bolo to, bolo to jednoducho na nezaplatenie a mne to ukázalo to, že keď sa chce, tak sa dá. Následne na to sme mali rôzne skúsenosti s našimi nemocnicami, kde bol ten prístup presne opačný a prišlo mi vlastne aj veľmi nefér aj to, že my sme si vedeli vydupať to, že sme tam mohli zostať. Môj manžel, ktorého presne nechceli pustiť, lebo že je muž, tak ho nechceli tam pustiť, vedel si to vydupať. Medzitým síce opravil okná, aby deti neodišli so zápalom pľúc, ale to je zase iná téma, čo sa týka našich nemocníc. Vo výsledku chcem tým povedať, že ja si myslím, že sa to dá a že prítomnosť rodičov je obrovskou, obrovskou pomocou práve presne pre tie úkony, ktoré odbremeňujú sestričky a aj v podstate lekárov, keď tie deti sú oveľa pokojnejšie pri akýchkoľvek zákrokoch. Takže ja si myslím, že toto je dôležité privítať. Rovnako tak je ale dôležité aj vnímať to, že ako presne určiť tie situácie, kedy to nebude na subjektívnom hodnotení lekára, ktoré bude príliš ako keby flexibilné, že teraz vás pustím a teraz vás nepustím. Myslím, že toto je veľmi dôležité, aby, aby toto bolo nejakým spôsobom definované. A myslím si, že aj musí prísť aj nová generácia lekárov asi u nás na Slovensku, aby tomu rozumeli, že to má byť norma.
Mezenská, Helena, poslankyňa NR SR (2015-05-13):
Nedá mi, aby som nereagovala, lebo mňa skutočne, pán poslanec Brixi, a vlastne platí to aj pre druhého navrhovateľa pána Martvoňa, teší ten váš veľký zápal a vaše veľké sociálne cítenie, ktoré tu prejavujete s takou horkokrvnosťou a temperamentom v prospech športovcov dôchodcov, ktorí živoria a nemajú ani na to kurča. Ale prečo je taká nespravodlivosť, prečo je taká diskriminácia voči iným dôchodcom, ktorí v našej krajine živoria? A preto sa vás pýtam, kedy tento zápal, kedy toto sociálne cítenie prejavíte aj voči nim? A špeciálne vy dvaja veľmi dobre viete, lebo pripravujete zákony, ktoré súvisia s ochranou spotrebiteľa, o tom, že 30-tisíc dôchodcov je dnes zo Sociálnej poisťovne ošklbávaných exekúciami (poplatky možno v ďaleko vyšších mierach v ďaleko vyššej výške ako samotná istina). Kedy sa konečne zamyslíte napríklad aj nad tým, že takíto dôchodcovia sú tu postihovaní. Alebo ideme zvýhodňovať jedných dôchodcov pred druhými? Kedy dôjde k takejto systémovej úprave? Kedy vás bude zaujímať, že dôchodcovia, ktorí sa stali obeťami úžerníkov nebankových subjektov nemajú na to kurča, sotva majú na to, aby zaplatili svoje základné existenčné potreby? A špeciálne od vás dvoch to očakávam, pretože vy ste tí hlavní proklamátori a tí navrhovatelia zákonov, ktoré s ochranou spotrebiteľa, hlavne na finančnom trhu na nebankovom trhu, súvisia. Očakávam túto horkokrvnosť, temperament, sociálne cítenie a spolupatričnosť, že ju prejavíte rovnako voči týmto živoriacim dôchodcom. Ďakujem.
M. Číž, podpredseda NR SR: (2007-02-08):
Vážené kolegyne, kolegovia, vážení páni poslanci, otváram 7. rokovací deň 7. schôdze Národnej rady Slovenskej republiky. O ospravedlnenie svojej neúčasti na dnešnom rokovacom dni písomne požiadali títo poslanci: pán poslanec Viliam Veteška, Vladimír Mečiar, Peter Gabura, Martin Fedor, Jozef Berényi, Stanislav Kahanec, Juraj Liška, Zoltán Horváth, Viliam Novotný a Ľuboš Micheľ. Vážené kolegyne, kolegovia, v rokovaní 7. schôdze pokračujeme druhým čítaním o vládnom návrhu zákona o trojstranných konzultáciách na celoštátnej úrovni a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov (zákon o tripartite) . Tento vládny návrh zákona ste dostali pred prvým čítaním ako tlač 146 a spoločnú správu výborov máte ako tlač 146a. Registrujem dva procedurálne návrhy. Pani podpredsedníčka požiadala o slovo, tak, pardon, s procedurálnym návrhom pán poslanec Lipšic. Zapnite mu, prosím, mikrofón.
Vážny, Ľubomír, podpredseda vlády SR pre investície (2014-07-10):
Agentúr je do 250 rôznej veľkosti. Na Slovensku fungujú tak, že sú licencované cez svoju živnosť ako poskytovanie projektových a inžinierskych služieb v oblasti eurofondov a poradenských služieb v oblasti eurofondov. V zásade ich cena je limitovaná verejným obstarávaním, ktoré je povinný každý žiadateľ , ktorý si chce zabezpečiť externé služby agentúry, urobiť. Čiže, opakujem, ten problém je u tých žiadateľov, u tých konečných prijímateľov, ak teda chcú byť na vyššej etickej úrovni, tak môžu zabezpečiť agentúru takú, aby im poskytovala také služby, ktoré naozaj potrebujú na primeranej cenovej aj technickej úrovni. Čiže mali by zabezpečiť verejné obstarávanie, samozrejme, ak idú v určitých limitoch v zmysle zákona o verejnom obstarávaní alebo minimálne nejaké prieskumy trhu ak idú na služby pod 30 tisíc eur v príslušnom roku, ak by takáto služba agentúry stála. No a k tomu, na čo sa pýtate. V zásade sa to deje formou tých malinoviek, to znamená, v zásade tá konkrétna zmluva tej konkrétnej agentúry obsahuje tie služby, ktoré súvisia s tým projektom. Ale sú tam teda iné služby zazmluvnené, ktoré sú na iný predmet plnenia, pokiaľ ja mám informáciu. Čiže preto nie je jednoduché tento proces riešiť. Ale ho treba začať riešiť, pretože určite nie sú pravdou tie čísla, čo ste pred chvíľou povedali, že polovica eurofondov odišla cez agentúry, ale je tam nejaký ťažko vyčísliteľný úbytok týchto prostriedkov, ktoré sú naozaj vzácne a dajú sa určiť na tie investičné aktivity, na ktoré sú určené. Ďakujem.
M. Hort, podpredseda NR SR: (2009-06-19):
A slovo má pani poslankyňa Anna Szögedi, nech sa páči.
Petrák, Ľubomír, poslanec NR SR (2017-04-04):
Ďakujem pekne za slovo. Chcem informovať kolegov z výboru pre vzdelávanie, vedu, mládež a šport, že zasadnutie výboru bude zajtra o 12.00 hodine.
Hrušovský, Pavol, podpredseda NR SR (2010-09-09):
Pán poslanec Muňko.
Kollár, Boris, predseda NR SR (2021-10-05):
S ďalšou faktickou vystúpi pán poslanec Kuffa Štefan.
Laššáková, Jana, podpredsedníčka NR SR (2014-11-10):
Pán poslanec Duchoň.
Glváč, Martin, podpredseda NR SR (2016-05-18):
Skúsme znova. Ešte tam bola minúta sedem, takže.
Grendel, Gábor, podpredseda NR SR (2022-06-16):
S ďalšou faktickou poznámkou pán poslanec Eduard Kočiš.
Bugár, Béla, podpredseda NR SR (2018-02-09):
Pán poslanec Krajniak.
B. Bugár, podpredseda NR SR: (2004-05-26):
Pán navrhovateľ, nech sa páči, máte možnosť sa vyjadriť v rozprave.
B. Bugár, podpredseda NR SR: (2005-10-26):
(Hlasovanie.) 132 prítomných, 70 za, 54 proti, 7 sa zdržalo, 1 nehlasoval. Konštatujem, že návrh sme postúpili do druhého čítania. Nech sa páči. L. Polka, poslanec: Pán podpredseda, dajte, prosím, hlasovať o pridelení vládneho návrhu výborom a o určení lehoty na prerokovanie, tak ako sme sa na tom dohodli včera o 19.20. Neprezradím, lebo ste tu neboli.
Hrnčiar, Andrej, podpredseda NR SR (2016-09-20):
Končím možnosť nahlásiť sa s faktickými poznámkami. Nech sa páči, pani poslankyňa Gaborčáková.
Osuský, Peter, poslanec NR SR (2020-12-03):
Ďakujem pekne. Na tému indikatívne hlasovanie len toľko, že, samozrejme, som sa ho zúčastnil. Bolo tajné, odovzdal som hlasy podľa svojej vôle a môžem všetkých bojovníkov za demokraciu z tejto kohorty, ktorá teraz tu vyučuje demokraciu, ubezpečiť, že budem aj hlasovať podľa svojej vôle, pretože nad všetkým, akokoľvek sa to členom kohorty nepáči, je slobodný mandát poslanca, ktorý podľa svojho vedomia a svedomia rozhoduje. Tým sa pridávam k tomu, čo tu zaznelo, že i keby referendum prešlo a bolo, tak nad výsledkom toho referenda je slobodná vôľa poslanca. To platí nadovšetko a nič už nad tým nie je, len Boh. Pokiaľ ide o to či tajné, alebo verejné. Už roky rokúce stojím za tým, že som hlboko presvedčený, že moji voliči si prajú vedieť, koho im Peter Osuský vybral za generálneho prokurátora. Oni to chcú vedieť a majú právo, aby to vedeli. A úplne posledné. Úvahy o tom, že sa bude prokurátor buď mstiť, alebo naopak pôjde mi po ruke, na rozdiel od vás, chlapci v SMER-e a v HLAS-e, ja sa príliš nebojím, že prídem do styku s prokuratúrou do konca svojho života.
Budaj, Ján, poslanec NR SR (2020-02-20):
... a môže to byť každý z nás a z našich rodičov. Čiže nie je to také jednoduché povedať, že práve trináste dôchodky uspokoja naozaj každého. A zrušenie známok, ktoré sú v sume jedného tankovania... (Prerušenie vystúpenia predsedajúcim.)
Petrák, Ľubomír, poslanec NR SR (2015-09-23):
Ďakujem za slovo, pani podpredsedníčka. Vážené kolegyne, vážení kolegovia, vážený pán minister, predsedom Výboru Národnej rady Slovenskej republiky pre vzdelávanie, vedu, mládež a šport som bol určený za spravodajcu k návrhu uvedeného zákona (tlač 1723). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali ústavnoprávny výbor, výbor pre financie a rozpočet, výbor pre verejnú správu a regionálny rozvoj, výbor pre sociálne veci a výbor pre vzdelávanie, vedu, mládež a šport. Za gestorský výbor navrhujem výbor pre vzdelávanie, vedu, mládež a šport a odporúčam, aby predmetný návrh zákona výbory prerokovali do 9. novembra 2015 a gestorský výbor do 10. novembra 2015. Pani predsedajúca, skončil som, otvorte, prosím, rozpravu.
Horváth, Zoltán, poslanec NR SR (2010-12-14):
Konštatujem, že sme odhlasovali všetky návrhy zo spoločnej správy. Keďže boli v druhom čítaní schválené návrhy, prosím, dajte hlasovať o tom, aby sme prerokovali zákon v treťom čítaní.
Laurenčík, Milan, podpredseda NR SR (2022-05-06):
Pán poslanec Tomáš Taraba, nech sa páči.
Danko Andrej, podpredseda NR SR (2023-12-13):
Poprosím čas.
Paška, Pavol, predseda NR SR (2012-06-28):
Tentokrát vyhlasujem rozpravu za skončenú. Pán navrhovateľ už zaujal stanovisko, ešte raz sa ospravedlňujeme za pochybenie. Pán spravodajca, chcete zaujať? Prerušujem rokovanie o tomto bode programu. Poprosím vás, dámy a páni, aby sme sa koncentrovali, budeme hlasovať o jednotlivých prerokovaných bodoch. Dámy a páni, chcem vás upozorniť, že najprv budeme hlasovať o prerokovaných bodoch programu a potom po úvode, po uvedení jednotlivých návrhov na tajnú voľbu, vykonáme tajné hlasovania. Takže poprosím vás, aby ste po odhlasovaní prerokovaného bodu, ostatného bodu, neodchádzali, pretože budeme potom pokračovať ešte tajnou voľbou. Poprosím teraz pána poslanca Madeja, aby uviedol v prvom čítaní hlasovanie o návrhu poslancov Pavla Pašku, Jany Laššákovej, Pavla Hrušovského, Jozefa Viskupiča, Lászlóa Solymosa, Ľudovíta Kaníka a Juraja Miškova na vydanie ústavného zákona, ktorým sa mení ústava. Je to tlač 64. Pán spravodajca, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení Ústava Slovenskej republiky č. 460/1992 Zb. v znení neskorších predpisov, tlač 64.)
Ďuriš Nicholsonová, Lucia, podpredsedníčka NR SR (2017-11-30):
Pán poslanec Sloboda sa nenachádza v rokovacej sále. V rozprave teraz vystúpi pán poslanec Žarnay, nech sa páči.
Paška, Pavol, predseda NR SR (2014-10-30):
Pani podpredsedníčka Jurinová.
Droba, Juraj, poslanec NR SR (2012-10-29):
Priatelia, dovolil som si túto vlajku zavesiť ako prejav solidarity s komunitou gayov a lesieb na Slovensku. (Zavesenie zástavy na pult rečníka.) Dúha pre mňa predstavuje pestrosť, rôznorodosť, inakosť, toleranciu a zároveň aj jednotu. (Hlasy v sále.)
Zmajkovičová, Renáta, podpredsedníčka NR SR (2013-12-03):
Pán poslanec Přidal.
A. Belousovová, podpredsedníčka NR SR: (2007-09-12):
Nech sa páči, máte slovo, pán poslanec Frešo.
Smolíková, Eva, poslankyňa NR SR (2016-06-15):
Ďakujem pekne, pán predsedajúci. Pán poslanec Gröhling, vypočula som si pozorne váš príspevok a môžem s ním v podstate súhlasiť až na niektoré veci. Čo sa týka kvality vzdelávania. Kvalita vzdelávania, presne tak ako povedal kolega Sopko, či hovoríme o testovaní, či hovoríme o žiakovi alebo hovoríme celkove o škole, ale mňa tam zaujíma to, čo aj môj predrečník sa toho dotkol, mňa zaujíma, že sme si ešte nepovedali v tejto spoločnosti, kto je kvalitný učiteľ, aké parametre alebo čím hodnotíme kvalitu učiteľa, a potom podľa toho môžeme emotívne vystupovať. Ja som už včera povedala, 29 rokov mám odučených a prevažne na základnej škole. Takže viem si predstaviť týždenný pracovný čas aj ako učiteľka, aj ako riaditeľka školy. Druhá vec, čo sa týka mladých učiteľov. Tu sa prikloním zase k predrečníkom z druhej strany, je to tak. Nielen mladí si zaslúžia zvýšenie platu, ale nemôžeme zabudnúť na tých starších, ktorí vlastne dokončili a končia tú reformu, ktorá tu už pár rokov je so svojimi chybami, ale aj so svojimi plusmi, to treba povedať. A ja sa ešte prikloním okrem učiteľov alebo učiteliek v družinách, v materských školách, ja hovorím, že škola žije životom, kde pracujú aj nepedagogickí pracovníci, a toto bude vec, ktorá nás v budúcnosti bude musieť zaujímať. Ďakujem.
Laurenčík, Milan, podpredseda NR SR (2022-06-24):
O možnosť vystúpiť v rozprave povedal... požiadal (povedané so smiechom) pán navrhovateľ, nech sa páči.
Grendel, Gábor, podpredseda NR SR (2020-04-02):
Pani poslankyňa, poprosím vás o slušnosť.
K. Sárközy, poslankyňa: (2009-03-11):
Pani poslankyňa Tkáčová hovorila o tom, že tie čiastkové zmeny, ktoré robí vláda pre zamestnávateľov, nepomáhajú. Tu sme pred chvíľou počuli, že ako môžeme my vedieť, či to šrotovné funguje, alebo nie, či pomáha, alebo nie, keď je to v účinnosti od pondelka, to bolo, tuším, deviateho a dnes je jedenásteho. No pán premiér to povedal doobeda. Tak potom, keď premiér hovorí od buka do buka, tak ja neviem, či vy veríte tomu, čo hovorí premiér, alebo neveríte. No ja neverím, ale to je môj problém, pretože ja som opozičná poslankyňa, ja mu nemusím veriť. Lenže vy ste mu tu všetci tlieskali. A to, že či to šrotovné pomáha tým ľuďom, ktorí majú hotovosť 250-tisíc korún, a nepomáha pre tých, ktorí túto hotovosť nemajú, pretože si nemôžu kúpiť auto na lízing, tak tu pred chvíľou odznelo, že no tak to je bohatá skupina. No lenže vy ste rozšírili, vážení, šrotovné aj na podnikateľov, aj na právnické osoby. Dokonca ste zvýšili tú sumu. Ja by som sa teraz v tomto momente tiež spýtala, koľko je tých podnikateľov alebo právnických osôb, ktorí idú meniť vlastne vozový park... (Prerušenie vystúpenia predsedajúcim.)
Kollár, Boris, predseda NR SR (2022-11-08):
Prosím, prezentujme sa a hlasujeme. (Hlasovanie) Prítomných 144, za 134, zdržali sa 10. Konštatujem, že Národná rada prerokuje tento návrh v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Krajcer, Daniel, poslanec NR SR (2014-11-10):
Pán minister, ako tak počúvam, tak asi ste radšej nemali vystúpiť, lebo zjavne časť mojich kolegov stratila ilúziu, ktorú o vás mala. Moja reakcia nebude útokom, bude dobre mienenou radou vám aj premiérovi. Tak ako on ste sa totiž vyjadrili v tom duchu, že sa vlastne nič vážne nestalo. Je tu nejaká kauza cétečka, ale veď vy to riešite. Pán minister, stalo sa. A viete, kto to v plnom rozsahu potvrdil, že ide o mimoriadne vážnu vec? Práve váš premiér, za šesť a pol roka, čo je predsedom vlády, totiž ešte nikdy nesiahol takým vážnym spôsobom na svojich nominantov vo vláde a v parlamente. Ešte nikdy, nikdy sa to nestalo. On si uvedomuje, že sa naozaj deje vážna vec, lebo spochybňuje sa elementárna dôvera ľudí v spravovanie tohto štátu. Elementárna dôvera ľudí. Na jednej strane si pacienti nosia toaletný papier do nemocníc, na druhej strane unikajú obrovské peniaze zo zdravotníctva. Toto je naozaj vážna vec a trpezlivosť ľudí má svoje hranice. Veľmi dobre to viete. A keď sa tá hranica prekročí, zmetie všetkých. Tá rada znie, skúste minimálne zabrániť firmám z daňových rajov, aby sa zúčastňovali na verejných obstarávaniach. A ešte jedna rada. Oceňte tých dvoch ľudí, ktorí mali odvahu na túto kauzu upozorniť, sú naozaj príkladom pre nás všetkých.
Laššáková, Jana, podpredsedníčka NR SR (2015-05-27):
Pani poslankyňa Nachtmannová. Pán poslanec, vy ste začali. Správajte sa slušne! Nikto, vy keď vystupujete, nikto si nedovolí takto (reakcia z pléna.) Ale, ale nekriminalizuje opozíciu. Poprosím vás, pani poslankyni Nachtmannovej dajte čas. Dosť, nebudem sa hádať s vami. Nech sa páči.
Laurenčík, Milan, podpredseda NR SR (2021-05-28):
Na faktické poznámky bude teraz reagovať pani poslankyňa Miriam Šuteková.
Pčolinský, Peter, poslanec NR SR (2022-05-25):
Pán predseda, nakoľko ste podali procedurálny návrh, aby sa skrátila obedná prestávka o hodinu, tak podľa mňa tu zbytočne špekulujeme. Jednoducho treba o tom hlasovať, nič iné.
Laššáková, Jana, podpredsedníčka NR SR (2015-03-24):
Prezentujme sa a hlasujeme. (Hlasovanie.) Prítomných 136 poslancov, za návrh 47, proti bolo 9, zdržalo sa 80 poslancov. Konštatujem, že ani tento návrh neprerokuje Národná rada v druhom čítaní. Pán poslanec Hraško, prosím, aby ste uviedli hlasovanie o bode 56 schváleného programu, ktorým je prvé čítanie o návrhu poslanca Národnej rady Slovenskej republiky Daniela Lipšica na vydanie zákona , ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov (tlač 1446). Nech sa páči, pán spravodajca.
Figeľ, Ján, podpredseda NR SR (2014-07-01):
Aj my ďakujeme. Teraz poprosím spravodajkyňu, spravodajcu, tak to bude muž, ktorého určil navrhnutý gestorský výbor pre sociálne veci, pána poslanca Júliusa Brocku. Nech sa páči, uviesť stanovisko gestorského výboru.
P. Hrušovský, podpredseda NR SR: (2002-05-21):
L. Orosz, poslanec: Áno, pán podpredseda. Môžem informovať vážené kolegyne a kolegov, že ústavnoprávny výbor väčšinou hlasov odporúča, aby sa o námietkach rozhodlo hlasovaním.
Viskupič, Marián, poslanec NR SR (2023-03-15):
Pán predseda, teraz, prosím, dajte hlasovať o bode č. 1 môjho pozmeňujúceho a doplňujúceho návrhu. Je to teda úprava ekologických koeficientov. Výkonová tabuľka v rozsahu 33 až 1 000 euro.
Laššáková, Jana, podpredsedníčka NR SR (2015-03-20):
Na vystúpenie pána poslanca nie sú faktické poznámky. Do rozpravy sa ešte prihlásil pán navrhovateľ. Nech sa páči, máte slovo.
Číž, Miroslav, poslanec NR SR (2016-10-21):
Ďakujem pekne. Možno ešte toto vyjadrenie je nadbytočné. Ale predsa len, pán kolega, nechcem si nechať ujsť príležitosť vyjadriť a oceniť to, že nie sme tu sami, ktorí si myslíme, že politické džentlmenstvo, rešpekt politickému súperovi, potrebu aspoň štandardov ľudskej etiky pri rokovaní v parlamente, že politický zápas treba viesť čestne, že ten, ktorý ho nevedie čestne, nemôže byť spôsobilý viesť čestne krajinu. Jednoducho to nejde. Že politický zápas má mať elementárnu kvalitu a aby sa nestávalo, že na rokovanie parlamentu budú musieť vo večerných hodinách pred desiatou hodinou dávať hviezdičku, lebo ho deti nebudú môcť pozerať. Ten neuveriteľný vlažný vzťah k elementárnej ľudskej slušnosti, a to ženy, matky a tak ďalej, ktoré vychovávajú deti a sú to schopní schvaľovať, ja nepochopím. Je nesmierne dôležité, aby bolo s čím diskutovať, pán kolega. To, o čom ste hovorili, a aj kriticky vo väzbe na našu koalíciu, o tom sa diskutovať dá. Viete, aj hodnota práva poslanca vystúpiť v parlamente, ale povinnosť rešpektovať riadenosť diskusie, tá predsa je všade, v škole, na polícii, na súde. Kto predsa má a môže určovať pravidlá toho fungovania, kto riadi tú schôdzu? No ten, ktorého zákon zmocňuje. To demonštratívne odmietanie zákonov, rešpektovanie zákonov, to, čo je esenciou poslaneckého sľubu, ktoré sa tu permanentne prejavuje – stačí analyzovať vystúpenia viacerých poslancov z OĽANA, ale aj zo strany SaS. Takže mám pocit, že naozaj ten zápas o to, aby sme vrátili do základných štandardov etických rokovanie parlamentu, jednoducho je nevyhnutný aj tento rokovací poriadok, vás chcem ubezpečiť, v žiadnom z tých nezmyslov, čo tu počúvam, a hlúpostí, poviem, že máme tie motivácie na Danka a tak ďalej. Viete, už len napríklad vyrovnanosť medzi Dankom a opozičnými poslancami. Danko reagoval raz... (Prerušenie vystúpenia časomerom.)
I. Mikloš, podpredseda vlády SR: (2002-03-14):
J. Migaš, predseda NR SR: Ďalšiu otázku položil pán poslanec Bohunický: „Kedy budú obciam preplatené finančné prostriedky v hodnote 4,2 mld. Sk, ktoré im má vrátiť SPP, a. s. za vložené investičné náklady?“ Nech sa páči, pán podpredseda vlády.
P. Hrušovský, predseda NR SR: (2004-02-04):
Teraz pristúpime k rokovaniu o prerušenom bode programu. Prosím pána ministra vnútra, pána poslanca Mikuša, aby zaujali svoje miesta a pána poslanca Šulaja ako posledného prihláseného do rozpravy. Pán poslanec Muňko, vy ste sa prihlásili už po termíne, keď bolo možné uplatniť svoju prihlášku do diskusie, žiaľ, je mi to ľúto, ale nechcem porušiť rokovací poriadok. Nech sa páči, pán poslanec Šulaj.
Grendel, Gábor, podpredseda NR SR (2021-05-13):
S reakciou na faktické poznámky pán poslanec Ján Herák.
Michelko, Roman, poslanec NR SR (2024-04-19):
Ďakujem za slovo. Nebude sa dať všetko vo faktickej poznámke, ale však v ústnej rozprave ešte vystúpim a možno potom ešte na konci, keď sa zosumarizujú všetky veci. Veľmi intenzívne to počúvam. Takže zopár otázok alebo teda zopár vecí. Hovorili ste tu o tom, že teda my vieme, kde je problém a ako to riešiť. No rieši to možno nedokonale, ale rieši ten systém v tom zmysle, že, samozrejme, rada bude vlastne robiť to, čo predtým robil minister a bude mať to posledné slovo v prípade, ak tam niečo bude kričať. To bol zámer, to bolo jasné. Ľudia, ktorí sú zorientovaní v danom období, alebo v danom, v danej časti kultúry, vedia o niektorých menách, o niektorých projektoch, o niektorých tvorcoch. Čo sa týka zdôvodňovania, tak rada fondu nastavuje pravidlá a rada fondu povie, že instantná opakujúca sa veta CtrlC-CtrlV nestačí. Nestačí to pri špičkových autoroch, ktorí majú obrovské množstvo literárnych ocenení, ktorí v podstate sú etalónom kvality, a teda, ak nie je podporené, tak bolo by slušnosťou im to zdôvodniť, vyargumentovať. To isté nastavovanie tých byrokratických šikán. Takisto aj tam povie, viete, vždy sa tie veci kontrolovali, aj keď bol štátny fond, ale tam ste mali presne v zmluve prísne účelovo viazané projekty, teda náklady, vy ste ich zdokladovali a nemuseli ste vypisovať traktáty, ktoré vám niekto stále vracal, že sú nedostatočné a podobne. Čiže áno, toto sú veci, ktoré nastavuje rada fondu. A tá má byť zorientovaná a má to urobiť inak.
Šeliga, Juraj, podpredseda NR SR (2020-10-20):
Tento... Poprosím vás, poprosím vás, o pokoj. Neprešiel tento návrh. Nechajte pána spravodajcu. Nemusíme tu vykrikovať po sebe. Má pred sebou aj materiál od legislatívy. Ak je nejaká komplikácia, tak nám to povie. Chýba ešte pár bodov odhlasovať, aby sme mohli potom hlasovať aj o tom ďalšom. Ten faktický stav je, pozmeňujúci návrh pani poslankyne Záborskej neprešiel s tým, že teraz o častiach pani Cigánikovej sa hlasuje.
Glváč, Martin, podpredseda NR SR (2017-05-17):
Prosím, prezentujme sa hlasujme. (Hlasovanie.) Prítomných 133, za 57, proti 28, zdržalo sa 47, nehlasoval 1. Konštatujem, že Národná sa uzniesla, že nebude pokračovať v rokovaní o tomto návrhu zákona. Ďalej prosím určenú spravodajkyňu z výboru pre sociálne veci poslankyňu Soňu Gaborčákovú, aby uviedla hlasovanie v prvom čítaní o návrhu skupiny poslancov na vydanie zákona, ktorým sa mení a dopĺňa Zákonník práce, tlač 505, bod 44 schváleného programu. Nech sa páči, pani poslankyňa, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov , tlač 505.)
Svoboda, Zdenko, poslanec NR SR (2024-02-13):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie Výboru Národnej rady pre financie a rozpočet, ústavnoprávnemu výboru a Výboru Národnej rady pre hospodárske záležitosti. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady.
Sulík, Richard, predseda NR SR (2011-07-06):
Ďakujem. S faktickou poznámkou sa prihlásil jeden poslanec. Pán poslanec Dostál, máte slovo.
M. Dzurinda, predseda vlády SR: (2001-10-25):
Z toho vyplýva,  pani poslankyňa, myslím si, že aj keď zrejme nejde o identický nástroj ako v iných štátoch, že máme rovnakú tému, rovnako na zreteli a chceme ju riešiť inštrumentom, ktorý som popísal v odpovedi na vašu otázku. Skončil som, pán predsedajúci.
Zs. Simon, minister pôdohospodárstva SR: (2003-10-23):
Pripomienky, ktoré smerovali k vytvoreniu trhových poriadkov na základe zákona 491, ktoré sa budú vzťahovať a realizovať až po vstupe, musia byť v účinnosti od 1. mája budúceho roka. A musím povedať, že aj toto je jedna z oblastí, takisto ako budovanie platobnej agentúry a informačného kontrolného systému, ktorý je len jedna časť a nerieši celý problém, k tomu smeruje, aby sme zvládli práve to, čo v predchádzajúcom období bolo zanedbávané a ktorému sa venovala nedostatočná pozornosť. Súhlasím s vami, že je to elementárna požiadavka, aby slovenské poľnohospodárstvo malo tieto nariadenia k dispozícii, ale musím povedať, že všetko potrebuje nejaký ten čas a my na tom veľmi intenzívne pracujeme a ja mojich ľudí osobne kontrolujem, či túto prácu vykonávajú. Toto som pokladal za dôležité, aby som povedal v rámci rozpravy. Ďakujem. Z. Martináková, podpredsedníčka NR SR: Pán spravodajca, chcete sa k rozprave vyjadriť? Nech sa páči. A. Hajduk, poslanec: Ja len krátko, pre úplnosť informácií prakticky. Na našich laviciach sú aj pozmeňujúce návrhy, ktoré predložili kolegovia pán Muňko a pán kolega Juščík. Prakticky v priebehu obdobia, keď pred prerokovaním tohto návrhu zákona sme si ich vydiskutovali. Tieto pozmeňováky sú totiž zahrnuté v spoločnej správe, budú následne takisto zapracované v predpisoch Európskej únie, čiže z toho dôvodu prakticky ani o nich nerokujeme. Ďakujem pekne. Z. Martináková, podpredsedníčka NR SR: Ďakujem, pán spravodajca. Prerušujem rokovanie o tomto bode programu. Pokračujeme druhým čítaním o vládnom návrhu zákona o nájme poľnohospodárskych pozemkov, poľnohospodárskeho podniku a lesných pozemkov a o zmene niektorých zákonov . Vládny návrh zákona ste dostali ako tlač 356. Spoločnú správu výborov máte ako tlač 356a. Pán minister Zsolt Simon, prosím, aby ste návrh zákona odôvodnili.
Mizík, Stanislav, poslanec NR SR (2022-12-08):
Ďakujem za slovo. No, pán Pročko, tento raz ste veľmi uletel a uletel ste podobne ako spracovateľ tohto návrhu zákona. Chcete poznať svojho ministra globálnej pravdy? Pravdy celovesmírnej, všeobímajúcej, kto spracoval tento váš vládny návrh a návrh Národného bezpečného úradu? Volá sa, prosím pekne, Róbert Pekarčík, ktorý je plukovník a magister vo výkone služby. Gmail robert.pekarcik@gov.sk, jemu môžte dávať otázky, prečo urobil takýto idiotský, úplne idiotský návrh zákona. A on ho spracoval teda, no mal ešte ďalších spolupracovníkov. Ďakujem.
Muránsky, Peter, poslanec NR SR (2014-07-09):
Ďakujem pekne. Ja tak isto chcem podporiť kolegov, samozrejme, že otázka o voľnej nedeli je konzistentná v politike KDH dlhodobo. A kolega poňal to tak tradične z toho ponímania nedele ako kresťanského sviatku alebo dňa pokoja, ja si myslím, že treba to rozšíriť trošku ďalej, pretože toto je už otázka naozaj tej prirodzenosti, ako tu hovoril kolega Hudacký, prirodzeného voľna, ktoré potrebuje každý človek, a bez ohľadu na to, či je veriaci a chodí do kostola, alebo neveriaci a nechodí do kostola, je to proste z hľadiska takej určitej psychohygieny, voľna, potreby fyzického oddychu deň, kedy je potrebné oddychovať. A to, že tí ľudia chodia na tie nákupy, to je výsledkom, pozrite sa, veľmi rozšíreného teraz komerčného trávenia a spôsobu života, kedy vidíte rodiny po rôznych obchodných domoch, ako tam trávia spolu s deťmi svoj čas – a možno ani nenakupujú toľko, niečo nakupujú – miesto toho, aby išli niekde s nimi do prírody. A tí zase, naopak, čo pracujú a dokonca musia ísť pracovať alebo chcú ísť pracovať za tie, za tie príplatky, tak to je už taký výrok, som videl od nášho predsedu Figeľa, že – a s tým sa stotožňujem –, že práca naozaj v nedeľu je znakom chudoby, nie blahobytu. To znamená, že tí ľudia jednoducho chcú ísť pracovať v nedeľu, aby mali ten príplatok. A to je podľa mňa, to je podľa mňa smutné a ten naozaj jeden voľný deň si každý v týždni zaslúži.
Kollár, Boris, predseda NR SR (2020-05-13):
Pán poslanec Dostál.
Blanár, Juraj, podpredseda NR SR (2022-10-05):
Pán poslanec Rastislav Schlosár s faktickou poznámkou.
Bugár, Béla, podpredseda NR SR (2018-02-14):
Nie! Vypnite mikrofón pánovi, pani poslankyne! Takže, vážené panie poslankyne, páni poslanci... (Reakcie z pléna.) Pani poslankyňa, môžte tu revať, možnože ste zvyknutí na to, aby ste takto kričali, ale prepáčte, toto nie je krčma. Naučte sa. (Potlesk.) Takže vzhľadom k tomu, že došlo k takejto dohode alebo rozhodnutiu, tak, samozrejme... (Ruch v sále.) Pani poslankyňa, pani podpredsedníčka, nechajte, ja vidím. A takže vzhľadom k tomu, že rozhodnutie padlo, aké padlo, budeme pokračovať v rokovaní tak, ako ešte máme, sa mi zdá, desať alebo koľko bodov. Predtým ešte, pán poslanec Galko, procedurálny návrh.
B. Zala, poslanec: (2007-09-04):
Obsah Goebbelsovej metódy bol vždy v tom, že všetko, čo bolo iné, ako bola jeho fašistická predstava, obviňoval z toho komunizmus, komunistické. To je presne boľševická ideológia, ktorú ste tu vy zaviedli a pokúšate sa ju použiť proti nám. To je goebbelsovská metóda. To, čo vy začínate robiť, ja nazývam plazivým pravicovým terorizmom. Oproti tomu, čo vy hovoríte o nás, že je to plazivý boľševizmus. (Potlesk.) Konkrétne zastrašujete nás najprv slovne tým, že nás obviňujete z komunizmu a boľševizmu, a myslíte si, že sa zľakneme, pritom politika, ktorú robíme, je normálna alternatíva vašej neoliberálnej politiky – nič iné. Ale už aj činmi, pretože ste pripravení a rozhodnutí, že idete zastrašovať nás občianskymi protestmi, ktoré majú porušovať zákon. To znamená – a to je typicky pravicový terorizmus – zákon, ktorý bol prijatý v demokratickom parlamente demokratickou metódou. To je ďalšia z metód, ktoré chcete používať a vytvárate tu tento rozmer. Zároveň tlačíte prostredníctvom súkromného kapitálu, dnes som si pozrel tú inzerciu, ktorú ste dali do Nového Času. Robíte vyslovene mediálny nátlak prostredníctvom súkromného kapitálu tak, aby ste médiá dotlačili tam, kam ich vy dotlačiť chcete. To je ďalším znakom plazivého pravicového terorizmu. Ďakujem. (Potlesk.)
Hrnčiar, Andrej, podpredseda NR SR (2016-12-01):
Ďakujem. Končím možnosť nahlásiť sa s faktickými poznámkami. Nech sa páči, pán poslanec Štarchoň.
Muňko, Dušan, poslanec NR SR (2012-11-29):
Pán poslanec Sulík, samozrejmá vec, prvá vec, slušnosť, asi tú nemáte. Zabudli ste, že pokiaľ sa týka vašej daňovej reformy zavedením rovnej dane, a vôbec vaša daňová reforma, áno, v prvom roku možno bola dobrá, ale vôbec nebola prepojená na penzijnú reformu, na zdravotnícku reformu, na školskú reformu, nehovorme o tom, čo je. My len zachraňujeme rozpočet v roku 2012. To ste mali hovoriť v roku 2011, keď sa schvaľoval rozpočet na rok 2012, pretože výpad daní, ktorý je, je jednak preto, že zlyhalo Daňové riaditeľstvo, pre druhú vec, ako ste nastavili rozpočet. Takže rok 2012 je jedna vec. A ďalšia vec, pokiaľ sa týka rozpočtu roku 2013. Samozrejmá vec, sú problémy a budú problémy aj s výberom daní aj platením poistného, pretože tá kríza je, ovplyvňuje podnikateľské prostredie. Ale zbytočne urážate, uvidíme, ako sa bude rozpočet vyvíjať v roku 2013.
P. Hrušovský, podpredseda NR SR: (2002-05-31):
Nech sa páči, pani poslankyňa Sabolová.
Šimečka, Michal, podpredseda NR SR (2023-12-20):
Ďakujem pekne. Ako ďalší vystúpi pán poslanec Krajčí.
Gaborčáková, Soňa, poslankyňa NR SR (2017-02-01):
Ďakujem za slovo. Ja chcem len možno upresniť, že ja chcem mať minimálnu mzdu na celom Slovensku, ale podľa môjho názoru minimálna mzda by mala byť taká garancia pre nízko kvalifikovaných ľudí. Všetci ostatní ľudia by mali mať teda vyššiu mzdu ako minimálnu. A preto som vlastne navrhovala pre udržateľnosť miezd nízkokvalifikovanej pracovnej sily v zaostalých regiónov, aby mali odvodové úľavy, a to isté by pomohlo, aby sa zväčšil rozdiel medzi minimálnou mzdou a nízkokvalifikovaných ľudí a medzi kvalifikovanými ľuďmi. Ak by sa nám podarilo navýšiť to, tak toto by bol super cieľ a toto by som vám zatlieskala. Fakt. Lebo viete dobre, ako, aké sumy zarábajú vaši sociálni pracovníci a ak bude vyššia minimálna mzda, tak už majú viac niektorí, o 30, 40 euro majú viac jak, jak bude tá minimálna mzda. Takže práve preto hovorím, že tie odvodové úľavy pre podnikateľov v týchto regiónoch by mohli zabezpečiť udržateľné miesta pre nízkokvalifikovanú pracovnú silu, ktorá nemá takú produktivitu práce, aké sú výdavky zamestnávateľa, a na druhej strane by sme možno vedeli zvýšiť rozdiel medzi minimálnou mzdou a pre kvalifikovaných ľudí, medzi nízkokvalifikovanými a kvalifikovanými ľuďmi. Ďakujem.
Sulík, Richard, predseda NR SR (2011-09-08):
Ďakujeme. S faktickými poznámkami sa prihlásili dvaja poslanci. Uzatváram možnosť sa prihlásiť. Pán poslanec Marcinčin.
Pellegrini, Peter, predseda NR SR (2024-01-26):
Prosím, zastavte časomieru pánovi poslancovi a zavolajte do réžie, že či to je nejaký problém technický niekde. (Reakcie z pléna.
Paška, Pavol, predseda NR SR (2012-10-18):
Ďakujem. Dámy a páni o 11.30 hodine budeme pokračovať v rokovaní. (Prestávka.) (Po prestávke.)
Matovič, Igor, poslanec NR SR (2015-04-16):
Lojzo, myslím, že môžeme sa tu snažiť, môžeme sa, hádzať hrach na stenu. Nezaberie to. Jednoducho oni stále si budú dokolečka klamať, budú dokolečka vytvárať nejakú ilúziu, virtuálnu realitu, toho svojho maskota budú predvádzať na tlačovky, ako ľuďom bude hovoriť, že to vlastne ľudia nezaplatia, to zaplatia zlé banky. Ale my to musíme napriek tomu zrejme nevzdať a musíme stále ľuďom hovoriť možno príklady, na ktorých to pochopia. Možno príklad taký, že zoberie sa zlodej, sadne do cudzieho auta, prichytí ho pritom policajt, všetko jasné, jednoznačne policajt chytil zlodeja. Ale čo sa nakoniec nestane? Zlodej zoberie svojich 83 kamarátov, prídu na políciu a všetci tam svedčia, že to ten policajt chcel ukradnúť to auto. A presne toto je tá situácia. Prichytený zlodej ukazuje na policajta, ktorý mu prekazil odporný kšeft, a chce toho policajta silou mocou politicky popraviť. Nič iné, nič viac, nič menej. A môže sa tu snažiť aj pán predseda Pellegrini – a myslím a môžem povedať –, že zneužívať svoje postavenie, keď tu vstupuje a komentuje vlastne vystúpenia jednotlivých poslancov mimo poradia, mimo prihlásenia faktickú, a môže tu hovoriť a argumentovať tým, že je štátnym tajomníkom, a áno, zaplatia to banky. Figu borovú to zaplatia banky! Ľudia cez vyššie poplatky v bankách zaplatia bankový odvod, banky iba vyberú tento poplatok. Odkiaľ? Tie banky, čo si tlačia ti peniaze? Pán štátny tajomník, banky tlačia peniaze? Nie. Vyberajú od ľudí peniaze. Zaplatia do tohto fondu a z tohto fondu zoberiete peniaze. A miesto toho, aby ste zobrali majetok Širokému, zoberiete majetok ľuďom na Slovensku, každému jednému, ktorý má účet v banke. Toto je podľa vás sociálna demokracia. Toto je podľa vás sociálne cítenie. Áno, sociálne cítenie so zbohatlíkmi, ktorí vás financovali, ktorí vám platili kampaň, a teraz im za to lížete päty.
Jurinová, Erika, podpredsedníčka NR SR (2012-07-31):
Ďakujem pekne. Nech sa páči, pán poslanec Štefanec.
Blanár, Juraj, podpredseda NR SR (2021-11-04):
Udeľujem slovo teraz pánovi poslancovi Filipovi Kuffovi, ktorý vystúpi v rozprave ako ústne prihlásený, nech sa páči.
Mojš, Milan, poslanec NR SR (2018-02-02):
Ďakujem. Vážená pani predsedajúca, vážené panie poslankyne, vážení páni poslanci, dovoľte mi, aby som predniesol spoločnú správu výborov Národnej rady Slovenskej republiky o výsledku prerokovania návrhu na vyslovenie súhlasu Národnej rady s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici (tlač 791a). Predseda Národnej rady Slovenskej republiky rozhodnutím č. 856 z 12. januára 2018 pridelil návrh na prerokovanie: Ústavnoprávnemu výboru Národnej rady Slovenskej republiky a Výboru Národnej rady pre hospodárske záležitosti. Za gestorský výbor určil Výbor Národnej rady pre hospodárske záležitosti. Ústavnoprávny výbor o návrhu rokoval 23. januára 2018 a prijal uznesenie č. 310. Výbor Národnej rady pre hospodárske záležitosti o návrhu rokoval 25. januára 2018 a prijal uznesenie č. 203. Obidva výbory odporučili Národnej rade Slovenskej republiky podľa čl. 86 písm. d) Ústavy Slovenskej republiky vysloviť súhlas s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici a rozhodnúť, že ide o medzinárodnú zmluvu podľa čl. 7 ods. 5 Ústavy Slovenskej republiky, ktorá má prednosť pred zákonmi. Gestorský výbor odporúča Národnej rade podľa čl. 86 písm. d) Ústavy Slovenskej republiky vysloviť súhlas s predmetnou dohodou a rozhodnúť, že ide o medzinárodnú zmluvu, ktorá má podľa čl. 7 ods. 5 Ústavy Slovenskej republiky prednosť pred zákonmi. Spoločná správa výborov Národnej rady o prerokovaní návrhu na vyslovenie súhlasu s Dohodou medzi vládou Slovenskej republiky a vládou Maďarska o prevádzkovaní, údržbe a rekonštrukcii cestných hraničných mostov a úsekov hraničných ciest na spoločnej štátnej hranici vrátane návrhu uznesenia Národnej rady bola schválená uznesením gestorského výboru č. 218 z 30. januára 2018. Týmto uznesením ma výbor poveril ako spoločného spravodajcu, aby som informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia. Ďakujem, prosím, otvorte rozpravu.
Gašpar, Tibor, poslanec NR SR (2024-02-08):
Budeme hlasovať o bode 318 druhého pozmeňujúceho návrhu pána poslanca Galka.
Laššáková, Jana, podpredsedníčka NR SR (2014-04-02):
Ďakujem pekne pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Evidujem pána poslanca Hlinu. Pán poslanec, chcem sa vás opýtať, do piatich minút skončíte? Áno, nech sa páči, poďte.
Osuský, Peter, poslanec NR SR (2020-11-04):
Ďakujem pekne. Dovolil by som si upozorniť poslanca Blahu, že v rámci procedúry, v ktorej chce, aby sa hlasovalo o jeho pozmeňovacích návrhoch, v ktorých si praje hlasovať o každom zvlášť, by mi mal tento svoj návrh odovzdať. Neurobil tak. (Potlesk.)
Laššáková, Jana, podpredsedníčka NR SR (2015-11-10):
To znamená, že o piatej o tomto bode nebudeme hlasovať, budeme hlasovať predpokladám asi zajtra. To je ústretový krok, pán minister. Prerušujem rokovanie o tomto bode. Budeme pokračovať druhým čítaním o vládnom návrhu zákona o finančnej kontrole a audite a o zmene a doplnení niektorých zákonov . Vládny návrh zákona je pod tlačou 1695, spoločná správa výborov má tlač 1695a. Pán podpredseda vlády a minister financií, poprosím vás, odôvodnite aj tento vládny návrh zákona.
Brocka, Július, poslanec NR SR (2014-11-26):
Pán predseda, nemusím ten pozmeňovák čítať odznovu? Tam, kde som prestal... (Prerušenie vystúpenia predsedajúcim.)
Krajniak, Milan, minister práce, sociálnych vecí a rodiny SR (2022-05-19):
Vážení (reakcie z pléna), to je tak dôležitá vec, že ja na to potrebujem aspoň trištvrte hodinu. Nie, dobre, pán poslanec, žartujem. Vážený pán podpredseda, vážené dámy, vážení páni, cieľom tohto skráteného legislatívneho konania je vyriešiť problém vzniknutý na Slovensku už dávno, ale prehĺbený tým, že máme na Slovensku niekoľko desiatok tisíc Ukrajiniek s malými deťmi, z ktorých mnohé by aj chceli a boli ochotné pracovať, ale nemajú kam dať deti, pretože samozrejme vieme, že na Slovensku je dlhodobo malý počet alebo nedostatok miest pre deti v jasliach a v škôlkach. Preto sme sa rozhodli tento problém vyriešiť v skrátenom konaní zriadením detských skupín, ale aby to bolo fér voči občanom Slovenskej republiky, tak samozrejme, že túto možnosť, takéto zriadenie detských skupín do štyroch detí umožňujeme aj pre občanov Slovenskej republiky. Toto je podstata tohto návrhu a preto by som vás chcel poprosiť o jeho podporu. Ďakujem.
Glváč, Martin, podpredseda NR SR (2019-09-13):
Ďakujem. Pán spravodajca? Nie. Prerušujem rokovanie o tomto bode programu. A budeme pokračovať prvým čítaním o vládnom návrhu zákona, ktorým sa mení a dopĺňa zákon č. 106/2018 Z. z. o prevádzke vozidiel v cestnej premávke a o zmene a doplnení niektorých zákonov a ktorým sa menia a dopĺňajú niektoré zákony . Vládny návrh zákona má parlamentnú tlač 1589. Návrh na jeho pridelenie na prerokovanie výborom je v rozhodnutí č. 1691. Nech sa páči, pán minister, uveďte vládny návrh zákona.
Duchoň, Daniel, poslanec NR SR (2012-09-25):
Áno, ďakujem. Pán kolega, problém je ale v tom, že pokiaľ si prečítate stanovisko ministerstva financií k uvedenému návrhu zákona, tak toto stanovisko konštatuje, že práve nesúhlasí s tým, že uvedený zákon by mal neutrálny, resp. pozitívny dopad na štátny rozpočet, ale práve naopak. Toto stanovisko konštatuje, že uvedený návrh zákona bude mať negatívny dopad na štátny rozpočet, a preto z tohto pohľadu nie je vhodné v tejto chvíli uvažovať o takomto návrhu zákona. Ďakujem.
Hort, Milan, podpredseda NR SR (2010-12-09):
Ďakujem. Pán spravodajca, poprosím ale naozaj veľmi stručne, lebo...
Danko, Andrej, predseda NR SR (2018-09-12):
Prezentujme sa a hlasujme. (Hlasovanie.) Prítomných 141 poslancov, za 86, proti žiaden, zdržalo sa 55. Konštatujem, že sme schválili vládny návrh novely zákona č. 506/2009 Z. z. o ochranných známkach. Teraz prosím povereného člena ústavnoprávneho výboru poslanca Ježíka, aby uviedol hlasovanie o návrhu uznesenia k Informácii o vydaných aproximačných nariadeniach vlády Slovenskej republiky v prvom polroku 2018 a o zámere prijímania aproximačných nariadení vlády v druhom polroku 2018 (tlač 1050). Nech sa páči pán poslanec. (Hlasovanie o Informácii o vydaných aproximačných nariadeniach vlády Slovenskej republiky v I. polroku 2018 a o zámere prijímania aproximačných nariadení vlády Slovenskej republiky v II. polroku 2018 , tlač 1050.)
Vitteková, Anna, poslankyňa NR SR (2015-12-01):
Ďakujem. Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán predseda, dajte hlasovať najprv o mojom pozmeňujúcom návrhu.
Pellegrini, Peter, predseda NR SR (2015-02-11):
Ďakujem. Chcete reagovať, pani poslankyňa? V poriadku. Vyhlasujem všeobecnú rozpravu za skončenú. Pýtam sa navrhovateľa, či chce ešte zaujať záverečné stanovisko. Nie je tomu tak. Pán spravodajca? Tiež nie. Prerušujem rokovanie o tomto bode programu. Nasleduje ďalší bod programu, ktorým je prvé čítanie o návrhu poslanca Národnej rady Slovenskej republiky Ivana Uhliarika na vydanie zákona, ktorým sa mení a dopĺňa zákon č. 362/2011 Z. z. o liekoch a zdravotníckych pomôckach a o zmene a doplnení niektorých zákonov v znení neskorších prepisov (tlač 1377). Pán poslanec, nech sa páči, uveďte tento návrh.
Mihál, Jozef, poslanec NR SR (2017-06-16):
Ďakujem. Za pozmeňovací návrh určite zahlasujeme za, to môžem sľúbiť už teraz, ale podporu celého zákona zvažujem, pretože mám teda veľké výhrady ako, hore za pultom sa mi tlačili na jazyk slová „v zmysle rokovacieho poriadku žiadam o vrátenie návrhu na prepracovanie“, čo by si tento návrh naozaj zaslúžil, aby sa na to ešte raz poriadne pozrel a prešiel celým procesom, pretože neboli vypočutí aj zástupcovia organizácií, teda vypočutí boli, ale neboli akceptované ich pripomienky, zástupcovia organizácií, ktorých sa to týka, poberatelia invalidných dôchodkov. Ešte raz to opakujem, takže k dokonalosti to má jednoducho ďaleko. Pozmeňovací návrh kolegyne Eriky Jurinovej, opakujem ešte raz, ten vysoko oceňujem, pretože to, na čo sa tam dalo jasne ukázať, že je navrhnuté zle, bolo jednoznačne vylepšené, ale celkový ten postup, spôsob, akým ministerstvo túto novelu pripravilo, prepočítalo, zdôvodnilo, nepovažujem za korektný.
Bugár, Béla, podpredseda NR SR (2017-06-15):
Vyhlasujem rozpravu za skončenú a dávam slovo navrhovateľke pani poslankyne Jurinovej, nech sa páči. (Reakcie z pléna.) Tak, pardon, to mi povedané nebolo, keď som prevzal vedenie, takže ak je všeobecný súhlas, tak znovu otvorím (povedané so smiechom) a pýtam sa... (súhlasná reakcia pléna), ďakujem a pýtam sa, či sa hlási niekto ústne do rozpravy. No nemal som to urobiť, ale dobre. (Povedané so smiechom sa smiech v sále.) Takže dvaja. Končím možnosť prihlásiť sa ústne do rozpravy. Takže, pán poslanec Krajčí, nech sa páči. A ospravedlňujem sa, lebo fakt som nevedel, že to bola len písomne prihlásená pani poslankyňa. Preto som išiel za vami, pani poslankyňa, ale nevadí. (Povedané so smiechom.) Nech sa páči, máte slovo.
Raši, Richard, poslanec NR SR (2015-04-24):
Vážená pani poslankyňa, prieskumy sme urobili všetky a každý jeden z nich bol ukončený v deň, keď sa prieskum uskutočnil, pretože my už Piešťany nemáme ako ukončovať. Ja ešte raz urobím výbor, sa o tom môžme kľudne porozprávať, ale žiadne nové skutočnosti sme nezistili ako tie, čo nám boli dané. A keď sa stal aj nejaký problém, alebo chyba, musí to zistiť Generálna prokuratúra, NAKA alebo orgány, ktoré to vyšetrujú. Ale my už do Piešťan a ešte môžme ísť aj trikrát, aj keď sa stretneme na klube, no čo viac k nim povieme? No to, čo sme tam zistili. To, čo sme tam zistili a aké skutočnosti boli nám doručené. A všetky ostatné už musí, keď nejaké budú, zistiť niekto iný. Takže nemá to žiaden súvis s pánom ministrom. A či sa stretneme na výbore, jeho vyjadrenia k Piešťanom budú vždy vyjadreniami jeho ako ministra zdravotníctva a on nemusí čakať na to, čo mu povieme my alebo čo mu nepovieme. Ďakujem pekne.
P. Paška, predseda NR SR: (2009-02-11):
(Hlasovanie.) 139 prítomných, 136 za, 2 sa zdržali, 1 nehlasoval. Návrh sme postúpili do druhého čítania.
P. Hrušovský, podpredseda NR SR: (2001-10-02):
R. Vavrík, poslanec: O bode 9b.
Zmajkovičová, Renáta, podpredsedníčka NR SR (2013-05-15):
Ďakujem, pán minister. Pán spravodajca, chcete zaujať stanovisko k rozprave? Nie. Prerušujem rokovanie o tomto bode programu. Pristúpime k druhému a tretiemu čítaniu o návrhu na vyslovenie súhlasu Národnej rady s uzavretím Zmluvy medzi vládou Slovenskej republiky a vládou Kuvajtského štátu o zamedzení dvojitého zdanenia a predchádzaní daňovému úniku v odbore daní z príjmov . Návrh vlády je uverejnený ako tlač 337 a spoločná správa výborov má tlač 337a. Návrh vlády opäť odôvodní pán minister financií Peter Kažimír. Nech sa páči.
Danko, Andrej, podpredseda NR SR (2024-06-14):
Ďakujem. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Viskupičovi.